Velkommen til den 57. utgaven av

Bruvollenstafetten

Etter to års koronapause har Blaker Idrettslag igjen gleden av å invitere til vår tradisjonsrike stafett, som er blitt arrangert hvert år siden i 1964!

I anledning lagets 100-årsjubileum 10. september, har vi i år valgt å legge stafetten – som i alle år er blitt arrangert om våren – inn i markeringen av jubiléet.

Vi ønsker derfor velkommen til den 57. utgaven av stafetten på Bruvollen i Blaker ONSDAG 7. SEPTEMBER KL. 18.00!

Konseptet blir det samme som i årene etter fornyelsen vi gjorde for sju år siden, som vi har fått mange gode tilbakemeldinger på. Det innebærer:

* Stafetten er fortsatt sentrert på og i umiddelbar nærhet av løpebanen.

* I tillegg til den 400 meter lange runden på løpebanen, blir det etablert ei 600 meter lang sløyfe på travbanen og grusbanen like nord for løpebanen.

* Etappelengder på 200, 400, 600 og 1200 meter, og to faste vekslingsfelt, gjør avviklingen av stafetten enkel og publikumsvennlig.

* I stafetten for gutter og jenter blir opplegget det samme som etter endringen i 2019. Dvs fortsatt seks etapper, men nå bare én for klasse 15-16 år, til gjengjeld tre for 13-14 år – samt to for 11-12 år, som før.

OBS-1! Det er fullt mulig for jenter å løpe for guttelag.

OBS-2! Etappefordelingen er den samme for kvinneklassene.

* I voksenstafettene kan lagene disponere sine mannskaper som de vil og med et fritt antall løpere. Hver løper har med andre ord anledning til å løpe to eller flere etapper.

* Åpen klasse er et lavterskeltilbud med en bredest mulig målgruppe – bedriftslag, skoler, foreninger, familier, kameratgjenger osv. I det hele tatt alle som vil – også de som løper i de øvrige stafettene i løpet av dagen – og gjerne blandede lag, men da uten kjønnskvotering.

GUTTER OG JENTER

Etappefordeling gutter og jenter – seks etapper:

1) 400 meter bane 13-14 år

2) 400 meter bane 11-12 år

3) 600 meter grus 13-14 år

4) 200 meter bane 11-12 år

5) 200 meter bane 13-14 år

6) 400 meter bane 15-16 år

MENN SENIOR, JUNIOR OG VETERAN

Etappefordeling menn (fellesstart alle tre klasser) – 10 etapper:

1-4) 4x400 meter bane

5) 1200 meter grus (to runder a 600 meter)

6-7) 2x600 meter grus

8-10) 3x400 meter bane

OBS! Fritt antall løpere på hvert lag. Lagene fordeler etappene innbyrdes på sine løpere som de ønsker.

KVINNER SENIOR, JUNIOR OG VETERAN

Etappefordeling kvinner (fellesstart alle tre klasser) – 6 etapper:

1-2) 2x400 meter bane

3) 600 meter grus

4-5) 2x200 meter bane

6) 400 meter bane

Med andre ord samme konsept som jenteklassen. Derfor vil kvinnelagene også starte sammen med jentelagene – eventuelt fordelt på to heat.

OBS! Fritt antall løpere på hvert lag, som fordeler etappene innbyrdes på sine løpere som de ønsker.

ÅPEN KLASSE
Etappefordeling åpen klasse – 8 etapper:

1) 400 meter bane

2-3) 2x200 meter bane

4) 600 meter grus

5) 400 meter bane

6-7) 2x600 meter grus

8) 400 meter bane

OBS! Fritt antall løpere på hvert lag, menn og/eller kvinner uansett alder, som fordeler etappene innbyrdes som de vil.

STARTKONTINGENT

Gutter og jenter: Kr. 500,- pr lag – hvert fjerde lag gratis.

Voksenstafetten: Kr. 600,- pr. lag.

Åpen klasse: Kr. 300,- pr. lag.
PREMIERING

Diplom med lagbilde, samt premier til alle løpere for gutter, jenter og junior.

Diplom med lagbilde til alle løpere i voksenklassene.

Vandrepokal i alle klasser for aktive, uttrekkspremier i åpen klasse.

Diplomene utleveres til klubbene i løpet av ei ukes tid etter stafetten.

LAG-FOTOGRAFERING

Vi ber alle lagene være tidlig ute med tanke på lag-fotograferingen, som blir gjennomført FØR start i de ulike klassene. Utdeling av startnumre og stafettpinne til de enkelte lag skjer først når lagbilde er tatt.
FORELØPIG TIDSSKJEMA
(OBS FOR MULIGE ENDRINGER)

18.00: Menn alle klasser.
18.30: Jenter og alle kvinneklasser.

18.45: Gutter.

19.00: Åpen klasse.

Premieutdeling umiddelbart.

PÅMELDING

Påmelding med lagoppstillinger i barne-, gutte- og jenteklassene, samt navn på løperne i

voksenklassene, mailes innen 3. september til jon.kristian.wiik@gmail.com
Startkontingenten innbetales til bankkonto 1321.62.19656. OBS! Merk innbetalingen med klubbens navn.
KONTAKTPERSONER

Ivar Egeberg 419 00 000

Jon Wiik 907 50 763

-------------------------------------------------------------------------------------------

Se vår hjemmeside for mer info:

www.bruvollenstafetten.no

------------------------------------------------------------------

